**Sződligeti Közös Önkormányzati Hivatal**

**Vácrátóti Kirendeltség**

**2022. évi gyermekvédelmi beszámolója**

Tisztelt Képviselő-testület!

A Gyvt. értelmében a gyermekjóléti és a gyermekvédelmi feladatok ellátásáról minden év május 31-ig átfogó értékelést készít a Kirendeltség, amit a testületi egyeztetést követően megküld a megyei Gyámhivatalnak.

Vácrátót község állandó lakóinak száma 2022. január 1-jén : 2297 fő.

Korcsoportos megoszlás:

- 0-14 éves korig: 435 fő

- 15-18 éves korig : 104 fő

Önkormányzatunk a gyermekek védelmében az alábbi ellátásokat biztosította: pénzbeli ellátások, természetbeni ellátások, személyes gondoskodás keretébe tartozó gyermekvédelmi ellátások.

**Pénzbeli ellátások**: rendszeres gyermekvédelmi kedvezmény, rendkívüli gyermekvédelmi támogatás, újszülött támogatás

|  |  |  |  |
| --- | --- | --- | --- |
| **Támogatás típusa** | **Kifizetett összeg (Ft)** | **Ellátottak száma átlagosan (fő)** | **Állami visszatérítés mértéke (%)** |
| Kiegészítő gyermekvédelmi kedvezmény | 0 | 0 | 100 |
| Rendszeres gyermekvédelmi támogatás | ? | 6 | 100 |
| Újszülött támogatás | 1.320.000 | 22 | 0 |

Rendszeres gyermekvédelmi kedvezményt 3 család kérelmezte, elutasítás 2022. évben nem volt.

Kérelmezőkre vonatkozó általánosítható adatok között elmondható, hogy a családok egy főre eső jövedelme 12.000 - 34.000.-Ft közötti.

Kevesen nyilatkoznak az iskolai végzettségükről és foglalkoztatottságukról, így a hátrányos helyzetű ill. halmozottam hátrányos helyzetű státusz kevesek esetében állapítható meg. 2022. évben községünkben nem volt HH és HHH megállapító határozat!

A rendszeres gyermekvédelmi kedvezményben részesülők után Önkormányzatunkat terhelő kiadás nincs, tekintettel a 100%-os állami visszatérítés mértékére.

**Természetbeni ellátások:** általános iskolás gyermekek ingyenesen kapják a tankönyveket, a gyermekek intézményi térítésének díjkedvezménye.

**Gyermekétkeztetés**

2022. évben egyik család sem vette igénybe a szünidei étkeztetést.

|  |  |
| --- | --- |
| **Étkeztetés időpontja** | **Étkeztetésben részesülő gyermekek száma (fő)** |
| 2022. tavaszi szünet | 0 |
| 2022. nyári szünet | 0 |
| 2022. őszi szünet | 0 |
| 2022. téli szünet | 0 |

**Személyes gondoskodás keretébe tartozó gyermekvédelmi alapellátások**

* gyermekjóléti szolgáltatás,
* gyermekek napközbeni ellátása,
* gyermekek átmeneti gondozása, továbbá
* szervezi és közvetíti a máshol igénybe vehető ellátásokhoz való hozzájutást.

**Gyermekjóléti szolgáltatás feladatai**

A gyermekek testi, lelki egészségnek családban történő nevelésének elősegítése, esetleges veszélyeztetettségének megelőzése, a kialakult veszélyeztetettség megszüntetése, a családjából kiemelt gyermek visszahelyezésének elősegítése.

A gyermekjóléti szolgáltatást 2016. január 1. napjától a Gondozási Központ (2133 Sződliget, Szent István u 34-36.) látja el heti három alkalommal (Hétfő: 8.00 – 16.30, Szerda: 8.00 – 15.30 Péntek: 8.00 – 12.00) egy szakképzett kolléganő segítségével.

**Házi segítségnyújtás**

A házi segítségnyújtást Seres Tatyjana Vácrátót, Arany J. u. 33/b. szám alatti lakos látja el 2008. szeptember 1. napjától. A házi segítségnyújtás székhelye: Erdőkertes.

A házi segítségnyújtási szolgáltatást Vácrátóton a 2022. év folyamán 4 fő vette igénybe.

**Bűnmegelőzési program, bűncselekmények bemutatása**

Településünk bűnmegelőzési programmal nem rendelkezik. Fiatalkorúak által elkövetett bűncselekmény a településen nem volt.

**Gyermekek napközbeni ellátása**

* óvodai ellátás és
* általános iskolai napközi otthonos formában működik.

**Gyermekek napközbeni ellátásának módjai**

Településünkön egy óvoda és a KLIK fenntartásában lévő általános iskola működik.

Az óvoda négy csoportból és egy bölcsődei csoportból áll.

2022. évben az óvodába járó gyermekek létszáma 105 fő, a vácrátóti iskolába járók létszáma 191 fő.

Az óvodás gyermekek, akik rendszeres gyermekvédelmi támogatást kaptak a törvényben előírtaknak megfelelően ingyenesen étkeznek. 2015. szeptemberéből már csak annak az óvodás gyermeknek az étkezését kell fizetnie a szülőnek, aki nem adott le nyilatkozatot a törvényben előírtaknak megfelelően.

A logopédus hetente egyszer szerdai napokon 12.30 – 16.00 óra között tart foglalkozást az óvodában, mely teljesen ingyenes. Az óvodában ezen kívül pszichológus is foglalkozik a gyerekekkel heti egy alkalommal a délelőtti órában, mely szintén ingyenes.

A jelzőrendszer az óvoda, iskola a gyermekjóléti szolgálat és az Önkormányzat között minden téren jól működik.

**Hatósági intézkedések**

A gyámhatósági feladatokat 2013. január 1. napjától a Váci Járási Hivatal látja el.

2022. évben a felügyeleti szerv ellenőrzést nem tartott Önkormányzatunknál.

**Gyermekvédelmi törvény előírásainak való megfelelés**

A gyermekvédelmi törvény által kötelezően előírt (pénzbeni és természetbeni) ellátási formákat biztosítja az Önkormányzat. Gyermekvédelemhez kapcsolódó intézmény létrehozására, fenntartására nincsen olyan mértékű helyi igény, hogy az az intézmény alapítását indokolná. Szabadidős foglalkoztatás településünkön folyamatosan zajlik, ezeknek főként az Általános Iskola és a Gárdonyi Géza Rendezvényközpont biztosít helyet.

**Vácrátóton működő jelzőrendszer**

A jelzőrendszer tagjai: óvoda, iskola, védőnő, háziorvos, gyermekjóléti szolgálat, házi segítségnyújtás, önkormányzat, rendőrség, egyház képviselő.

A jelzőrendszer a felsorolt intézmények között minden téren jól működik. Az óvoda, az iskola, a védőnő és a háziorvos jelzései alapján a gyermekjóléti szolgálat és az Önkormányzat részéről a gyámügyi előadó és az aljegyző jelzőrendszeri és esetmegbeszéléseket tart.

A veszélyhelyzetek felderítéséhez, megszüntetéséhez jelentős segítséget ad Vácrátót Község Önkormányzata és Képviselő-testülete.

**Civil szervezetek**

Közvetlen módon a civil szervezetek az alap és szakellátásban nem vesznek részt, viszont a szabadidős programok szervezésében aktív közreműködést vállalnak (pl. kulturált környezetre nevelés vas- és papírgyűjtés, felvilágosító célzatú előadások stb.)

Vácrátót, 2023. március 24.

Matyó Anikó

aljegyző

**Kérem a Tisztelt Képviselő-testületet, hogy a fenti beszámolót a Gondozási Központ éves beszámolójával együttesen elfogadni szíveskedjen.**

**HATÁROZAT JAVASLAT**

2./ Vácrátót Község Önkormányzat Képviselő-testülete a 2022. évről készült gyermekvédelmi beszámolót megismerte és azt a mellékletben foglaltak szerint elfogadja.

Határidő: azonnal, legközelebbi beszámoló 2024. április Felelős: aljegyző